Бајзит је са собом повео војску састављену пре свега од балканских вазалних трупа, укључујући Србе на челу са Лазаревићем. Убрзо се суочио са инвазијом источне Анатодије од стране централноазијског владара Тамерлана. Око 1400., Тамерлан је стигао на Блиски исток. Тамерлан је опљачкао неколико села у источној Анадолији и започео сукоб са Османским царством. У августу 1400., Тамерлан и његова хорда спалили су град Сивас до темеља и напредовали ка западу. Њихове војске су се сукобиле у бици код Ангоре 1402. године. Османлије су претрпеле тежак пораз а Бајазит је заробљен, и касније је умро у заробљеништву. Грађански рат, који је трајао од 1402. до 1413. године, избио је међу преживелим синовима Бајазита. Познат је у османској историји као Интерегнум, та борба је привремено зауставила активну османску експанзију на Балкану.